钦定古今图书集成/明伦汇编/官常典/第636卷 > 冯瓒
## 钦定古今图书集成/明伦汇编/官常典/第636卷 > 冯瓒

按《宋史》本传：“瓒字礼臣，齐州历城人。风神俊爽，有吏
材。太祖甚宠之，擢拜左谏议大夫，出知舒州。境内有
菰蒲鱼鳖之饶，居民采以自给，防御使司超尽征之，
瓒奏夺民利，请蠲除，从之。建隆四年春，徙知庐州。干
德三年，以本官充枢密直学土。时剑外初平，卒有亡
命者散匿为盗，命瓒知梓州。无何，蜀军校上官进率”
亡命三千馀人，掠民数万，夜攻州城。瓒曰：“贼乘夜奄
至，此乌合之众，以棰挺相击，必无固志，正可持重以
镇之，旦自溃矣。”城中止有云骑兵三百，令分守城门。
瓒坐城楼，密令促其更筹，未夜分，击五鼓，贼悉遁去。
因纵兵追之，擒上官进，斩于市，诱其馀党千馀人，并
释其罪，境内获安。